## Rješenje kojim se Lidiji Zupanek iz Zagreba oduzima odobrenje za rad brokera

### NN 99/2010 (18.8.2010.), Rješenje kojim se Lidiji Zupanek iz Zagreba oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2759

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Lidiji Zupanek iz Zagreba, Bartolići 47, za rad brokera, na sjednici održanoj 4. kolovoza 2010. godine donijela je

RJEŠENJE

1. Lidiji Zupanek iz Zagreba, Bartolići 47, oduzima se odobrenje za rad brokera.

2. Podaci iz ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 107.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 9. lipnja 2010. godine, sukladno odredbi članka 40. stavak 1. Zakona o općem upravnom postupku (»Narodne novine« broj 47/09) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja Lidiji Zupanek iz Zagreba, Bartolići 47, za rad brokera.

Nakon izvršenog uvida u predmete Agencije klasa: UP/I-450-08/03-02/460 i klasa: 451-04/10-17/11, utvrđeno je sljedeće:

Rješenjem Agencije klasa: UP/I-450-08/03-02/460; urbroj: 567-03/03-2 od 28. kolovoza 2003. godine, Lidiji Zupanek, zaposlenici investicijskog društva društva Croba Vrijednosnice d.o.o.(kasnije zaposlenica investicijskog društva Antea brokeri d.o.o.;dalje u tekstu: Društvo), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/10-17/11, 8. lipnja 2010. Lidija Zupanek zatražila je oduzimanje odobrenja za obavljanje poslova brokera. Društvo je 28. srpnja 2010. godine obavijestilo Agenciju da Lidija Zupanek više nije zaposlenica Društva.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona, propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu, kada je to primjereno, odredi Agencija, ne ispuni te uvjete.

U provedenom postupku utvrđeno je da Lidija Zupanek ne obavlja više poslove brokera, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih joj je izdano odobrenje za rad brokera, pa je sukladno odredbi članka 27. stavak 1. točka 4. Zakona, odlučeno kao u točki 1. izrijeke rješenja

Sukladno odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

U skladu s odredbom članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-07/31
Urbroj: 326-111/10-2
Zagreb, 4. kolovoza 2010.

Član Uprave
Ivan Vrljić, v. r.

Rješenje, NN 99/2010-2759